मां ने किया नवजात का बलात्कार, दोषी करार  
ओहायो की महिला को अपने 10 महीने के बेटे के साथ बलात्कार करने और उसका वीडियो टेप बनाकर अपने प्रेमी को भेजने के मामले में दोषी करार दिया गया है।
ओहायो की रहने वाली एक महिला को अपने 10 महीने के बेटे के साथ बलात्कार करने और उसका वीडियो टेप बनाकर मिशीगन में रहने वाले अपने प्रेमी को भेजने के मामले में दोषी करार दिया गया है। कोलम्बस में गुरुवार को 24 वर्षीय एशले एन जेसप को बलात्कार, बच्चे को खतरे में डालने और एक नाबालिग के साथ किए गए यौनाचार संबंधी सामग्री के प्रचार का दोषी करार दिया।  फ्रैंकलिन काउंटी के वकील रॉन ओब्रीअन का कहना है कि बलात्कार के जुर्म में उसे उम्रकैद की सजा भी मिल सकती है। ओब्रीअन ने कोलम्बस डिसपैच को बताया कि जेसप ने यह वीडियो मिशीगन में अपने प्रेमी बैटल क्रीक को भेजा था।  वीडियो देखने के बाद क्रीक की पूर्व प्रेमिका ने पुलिस को इसकी सूचना दी। 10 लाख डॉलर के बांड के एवज में जेसप को फ्रैंकलिन काउंटी के सुधार केंद्र में रखा गया है। अदालत के दस्तावेजों के अनुसार उन्होंने जेसप को कोई वकील नहीं दिया है। अखबारों में प्रकाशित खबरों के मुताबिक अभी यह साफ नहीं है कि बच्चे की देखरेख की जिम्मेदारी किसे सौंपी गई है।